carohd/mindhelper huggingface dataset:
De vil ikke engang holde øjenkontakt med mig
Kategori: Venner
Alder: 13
Dato: 2021-10-14T20:37:58.000Z

Sp\u00f8rgsm\u00e5l:
jeg har en venne gruppe men jeg var sådan ret godt med, indtil en pige fra gruppemn stoppede med og snakke med sin gode drenge ven. og to af pigerne snakker RIGTYG meget sammen de sidste dage og så den anden gider mig bare ikke ( hun har nogle episoder hvor hun hader mig ) og så har jeg været sammen med den sidste indtil idag da hende med den gode drenge ven kom for hun ikke gad ham mer. og så blev jeg udelukket af gruppen, de opdaget ikke engang jeg gik og vil ikke holde øjenkontakt med mig

Svar:
Det kan være svært, når man bliver lukket ude af sin vennegruppe. Derfor er jeg super glad for, at du har skrevet herind og delt dine tanker.



Det er ikke sjovt at blive lukket ude



Det lyder som om, du har haft en vennegruppe, som du har været glad for at være med i. Men nu er der sket noget, som har gjort, at du er blevet lukket ude af gruppen. Er det rigtigt forstået? Det er ikke særligt sjovt, når man bliver lukket ude af en gruppe på den måde, hvor gruppen lige pludseligt bare slet vil se på en eller snakke med en. Det kan faktisk gøre rigtigt ondt, når man bliver lukket ude på den måde. For det kan gøre rigtigt ondt pludseligt at miste nogle venner, som man har været vant til at kunne snakke med og have det sjovt sammen med. Derfor er det også helt normalt, hvis du synes, at det er en svær situation, du står i.  



Snak med en lærer



Jeg tænker på, om du mon går i klasse med dem, der plejede at være i din vennegruppe? Hvis du gør det, så er mit bedste råd til dig nemlig, at du skal prøve at snakke med en lærer om situationen. For det lyder som om, at det er gået totalt i hårdknude mellem dig og din vennegruppe. Og når tingene er gået helt i hårdknude mellem en selv og ens venner, så kan det nogle gange hjælpe at få en voksen med ind over. Så kan den voksne nemlig prøve at hjælpe med, at man kan få snakket sammen, så man forhåbentligt kan finde ud af, hvad der er gået galt. Og måske også hvad man kan gøre for at få situationen løst. 



Snak med dine forældre



Når der er noget i ens liv, som er svært, så kan det også være en god idé at snakke med sine forældre om det. Derfor tænker jeg på, om du mon har prøvet at snakke med dine forældre, at tingene er svære i din vennegruppe for tiden? Hvis ikke du har det, så tænker jeg, det kunne være en god idé at gøre det. For selvom dine forældre måske ikke direkte kan hjælpe dig med at gøre tingene mellem dig og dine venner gode igen, så kan de støtte dig og lytte til dig. Og det kan være rigtigt rart at have nogen, der kan gøre det, når tingene er lidt svære. Hvis du har lyst, så kan du finde tips til, hvordan du kan snakke med dine forældre i den artikel, jeg har linket til.



Jeg håber, at der er noget i mit svar, der har hjulpet dig. Og så krydser jeg fingre for, at tingene bliver gode igen mellem dig og dine venner.
Har jeg en depression?
Kategori: Trist eller deprimeret
Alder: 13
Dato: 2021-10-21T19:55:52.000Z

Sp\u00f8rgsm\u00e5l:
Har jeg en depression? 



Jeg er en ung pige, som har i lang tid haft problemer med at føle mig tom. Jeg har både prøvet at skære og mere. Jeg er ret sikker på at jeg har angst, fordi jeg kan knap nok åbne døren ud af mit hus uden at føle mig for bange og ubehalig. Jeg føler mig helt tom og ked af det hele tiden, og føler ingen glæde eller rigtig mening i livet. Jeg har forsøgt at søge hjælp, og det hjalp ikke fordi jeg blev direkte sendt hjem fra psykiatrien efter en gang, uden at nå at åbne op. Jeg har problemer med at tage mig af mig selv, og glemmer helt at spise. Er det en depression, og hvad skal jeg gøre?

Svar:
Det lyder som om, det er rigtig hårdt at være dig for tiden. Derfor er jeg super glad for, at du har skrevet herind og delt dine tanker. For det er så vigtigt ikke at gå alene med de svære ting. 



Bliv ved med at række ud



Du har ramt en periode, der er hammer-svær for tiden. For det er ikke rart, når man føler sig trist og tom indeni det meste af tiden. Når man har det sådan, så kan det nogle gange godt føles som om, der ikke er nogen mening med livet. Fordi det hele gør så ondt og hverdagen er så svær at komme igennem. Men det er vigtigt, at du ved, at selvom du har det sådan her lige nu, så kan det godt blive bedre. Rigtigt mange går igennem hammer-svære perioder i deres liv, men kommer ud på den anden side og får et rigtigt godt liv med den rigtige hjælp.



Derfor er det også hammer-sejt og mega vigtigt, at du allerede har prøvet at søge hjælp i psykiatrien. Men mega ærgerligt, at du blev sendt hjem, inden du rigtigt nåede at åbne op. For det kan være rigtigt sårbart at række hånden ud efter hjælp, når man har det svært. Så det er helt naturligt, det godt kan tage lidt tid, før man lige får samlet mod til at fortælle om alle de svære ting. Derfor kan det også føles som et hårdt slag i maven, når man så bare bliver sendt hjem. Og så kan man måske godt lidt miste modet og troen på, at der er hjælp at få.



Men det er hammer-vigtigt, at du bliver ved med at prøve at række ud efter hjælpen. For der er hjælp at få, når man har det skidt. Men nogle gange skal man række ud flere gange, før man finder den rigtige hjælp. Det kan være mega træls, at det er sådan, når man står midt i det. For når man har det svært, så kæmper man allerede mega meget i forvejen, og så kan det føles super uoverskueligt også at skulle kæmpe for at få hjælp til at få det bedre. Men hjælpen er derude, og det kan lade sig gøre at få det bedre, også selvom alting er svært lige nu.



Når jeg læser dit brev, så lyder det rigtigt meget som et brevkassespørgsmål, vi allerede har svaret på. Derfor tænker jeg på, om det mon også er dit spørgsmål, som du bare ikke har set svaret på. Hvis det er, så kan du læse spørgsmålet fra en ung på 13 år, som er i tvivl om de har en depression.



Jeg håber, at der er noget i svarene, der hsr hjulpet. Og så håber jeg, at du bliver ved med at række ud efter hjælpen, også selvom det kan være hårdt og svært nogle gange. Men hjælpen er derude, og det kan blive bedre.
Er det tilladt at gifte sig med en kristen, når man er muslim?
Kategori: Kærlighed og sex
Alder: 16
Dato: 2021-11-08T10:46:24.000Z

Sp\u00f8rgsm\u00e5l:
Jeg er muslim, og jeg undrer mig over, at som muslim, er det så tilladt at gifte sig med en kristen? Hvis der ikke forgår noget som helst fysisk og gør det på den rigtige måde (den muslimske måde) og at den kristne vedkommende ikke for eksempel. Drikker, ryger, ikke spiser svinekød, Osv. Jeg er ret troende ud fra min relegion, så jeg ville bare være helt sikker.

Svar:
Det lyder som om, at du har brugt en del tid på at spekulere over, hvad man må og ikke må ifølge islam i forhold til, hvis en muslim gerne vil gifte sig med en kristen. Jeg kan sagtens forstå, at du kan komme til at tænke over det. For det er ikke altid lige til at finde hoved og hale i, hvad de forskellige religioner siger. 



Jeg ved desværre ikke særlig meget om, hvordan man i islam ser på, at en muslim gifter sig med en der er kristen, så jeg kan desværre ikke svare dig på dit spørgsmål. Nogen jeg til gengæld tænker, vil kunne hjælpe dig, er dem der sidder inde i rådgivningen RED. Hos RED ved de nemlig en helt masse om Islam, og deres rådgivere er rigtig søde og dygtige. 



RED tager sig af æresrelaterede konflikter, hvilket måske kan lyde lidt voldsomt. Men de vil også rigtig gerne svare på spørgsmål, hvis man som ung muslim, går rundt og undrer sig over nogle ting og gerne vil have svar på nogle spørgsmål omkring islam. Så dem kan jeg varmt anbefale dig at hive fat i. De kan både kontaktes på chat og på telefon.



Selvom jeg ikke kunne svare dig på dit spørgsmål, så håber jeg stadig, at der er noget i mit svar du har kunne bruge. Jeg sender en masse gode tanker din vej og krydser fingre for, at du snart finder svar på dit spørgsmål.
Må jeg låne jeres billede til en artikel?
Kategori: Generelt
Alder: 14
Dato: 2021-11-12T11:34:45.000Z

Sp\u00f8rgsm\u00e5l:
jeg har brug for hjælp. en rigtig stor hjælp. jeg mener det! det er til et skoleprojekt! kan jeg låne jeres billede til en artikel. kan du svare idag inden 50 minutter?

Svar:
Det er desværre sådan, at vi har købt rettighederne til de billeder, som vi har på siden. Og den ret kan vi ikke give videre. Derfor må du desværre heller ikke bruge billedet til din artikel. Hvis det er en af illustrationerne, du gerne vil bruge, kan du skrive en mail til hej@mindhelper.dk, hvor du forklarer lidt om, hvad illustrationen skal bruges til.
Jeg har projekt om kropsidealer
Kategori: Generelt
Alder: 15
Dato: 2021-12-09T21:50:00.000Z

Sp\u00f8rgsm\u00e5l:
Jeg er igang med et projekt om kropsidealer.



Jeg vil gerne høre, om der tit er folk der skriver til jer angående usikkerhed om kroppen. Hvad gør i for at hjælpe dem? Og virker det?

Svar:
Kære A



Det lyder som et super spændende projekt, du er i gang med, som også er meget aktuelt. Mindhelpers brevkasse er dog til personlige spørgsmål, og da vi har travlt med at besvare disse, har vi desværre ikke tid til at hjælpe med projektopgaver. 



Jeg ønsker dig alt mulig held og lykke med projektet og håber, du kan finde nogen, som kan hjælpe.
Jeg har ikke lyst til at gå i skole til klokken 15 hver dag
Kategori: Skole og uddannelse
Alder: 14
Dato: 2021-11-26T18:48:36.000Z

Sp\u00f8rgsm\u00e5l:
Jeg har ikke lyst til at gå i skole til klokken 15 hver dag HJÆLP MIF!!!!!

Svar:
Det lyder til, at du synes, at det er mega træls at være i skole til klokken 15. Når man har det sådan, kan en skoledag godt blive rigtig lang. Derfor er det også rigtig fint, at du skriver herind til os og deler det.



Det er en lang dag



Du skriver, at du ikke har lyst til, at gå i skole til klokken 15 hver dag. Jeg kan sagtens forstå, at du synes det er træls at skulle være i skole til klokken 15. For det er en rigtig lang dag, hvis man fx er mødt klokken 8 og har haft en masse forskellige fag. Derfor tror jeg også langt fra, at du er alene om at have det sådan. Der er rigtig mange unge, som synes at skoledagene sommetider er lidt for lange, og at energien bare ikke er det i de sidste timer. Og når man har det sådan, kan man godt blive hammer-frustreret og måske ønske, at man kunne gøre noget, så man ikke behøvede at være i skole til klokken 15. Men det er desværre en af de ting, som der ikke er så meget at gøre ved. For det er nogle højt oppe i systemet, som beslutter hvor lange skoledagene skal være.



Derfor kan det også være en rigtig god ide at finde det positive ved skoledagen, så alt det trælse ikke kommer til at fylde for meget. Måske har du mere tid sammen med kammeraterne, slipper for at lave ligeså mange lektier hjemme eller noget helt tredje? Du kan prøve at se om, du kan finde tre gode ting ved at være i skole til klokken 15, og så skrive dem ned enten på et papir eller i en note på din telefon. Så når frustrationerne fylder rigtig meget, kan du tage listen frem og blive mindet om det gode ved at være i skole lidt længere.



Måske bliver det bedre med tiden?



Du skriver ikke noget om, hvor længe du har gået i skole til kl.15. Derfor kommer jeg også til at tænke på, om det er noget nyt, som I er startet på i år? For vi mennesker er vanedyr, og derfor tager det os også lidt tid at vænne os til noget nyt. Så hvis det er nyt, at din skoledag er så lang, bliver det måske bedre med tiden, når det er blevet en vane at være længere tid i skole.



Snak med dine forældre



Det lyder til, at det med de lange skoledage fylder en del hos dig. Derfor tænker jeg også, at det kunne være en rigtig god ide, at du snakkede med dine forældre om, hvordan du har det. For de er måske nogle af de voksne, som er tættest på dig. Og langt de fleste forældre vil rigtig gerne lytte, når deres børn fortæller dem, at de bøvler med nogle ting. Så selvom dine forældre måske ikke direkte kan gøre noget, for at gøre skoledagen kortere, kan det stadig være rigtig rart at få lov til at lufte ud for sine frustrationer. Og ofte fylder alt det svære og frustrationerne lidt mindre, når man deler dem med andre.



Det kan være helt vildt frustrerende at skulle være i skole til kl.15, når man ikke har lyst til det. Derfor håber jeg også, at der er noget i mit svar, som er hjælpsomt for dig. En masse varme tanker herfra.
Jeg bliver mobbet, hvad skal jeg gøre?
Kategori: Mobning
Alder: 14
Dato: 2021-12-01T00:45:25.000Z

Sp\u00f8rgsm\u00e5l:
Jeg bliver mobbet hvad skal jeg gør

Svar:
Det er svært, når man bliver mobbet, derfor er jeg super glad for, du har skrevet herind og delt dine tanker. Det er nemlig vigtigt ikke at gå alene med de svære tanker.



Mobning er aldrig okay



Det lyder super hårdt, at du bliver mobbet. For mobning gør rigtigt ondt på den, som det går udover, og det kan gøre en rigtigt ked af det. Hvis mobningen foregår i skolen, så kan mobning også gøre det rigtigt utrygt og ubehageligt at være i skole. Derfor er mobning heller aldrig nogensinde okay. Og det er ikke dig, der har gjort noget forkert, fordi du bliver mobbet. Det er dem, der mobber, der gør noget forkert. Og det er dem, der skal have at vide, at de skal behandle andre ordentligt. 



Snak med en lærer



Hvis mobningen foregår i skolen, så er det allerbedste, du kan gøre at snakke med en lærer om det. Det kunne for eksempel være din klasselærer. For klasselæreren har nemlig et særligt ansvar for, at alle i klassen har det godt. Men hvis der er en anden lærer, du er mere tryg ved, så kan du også sagtens snakke med dem. Det vigtigste er nemlig bare, at du får det sagt til nogen. For så kan de voksne nemlig sørge for, at der bliver sat en stopper for det.  



Jeg ved, det kan være rigtigt svært at skulle fortælle en voksen om, at man bliver mobbet. For mange fortæller, at de ikke har lyst til at være sådan en, der sladrer. Og at de også er bange for, at mobningen bare bliver værre, hvis de fortæller nogen om den. Men det er ikke at sladre at fortælle en voksen om, at andre mobber en. For når andre gør noget mod en, som gør en ked af det, så må man gerne sige det, så der kan blive sat en stopper for det. Og det er vigtigt, man får det sagt højt, så der kan blive gjort noget ved det.



Fortæl det til dine forældre



Det er også en rigtigt god idé at snakke med dine forældre om, at du bliver mobbet. For mobning er ikke noget, man skal gå alene med. Det er nemlig en svær oplevelse at blive mobbet. Og vi mennesker er ikke bygget til at skulle klare os igennem svære oplevelser alene. VI er bygget til at have brug for hjælp og støtte fra folk omkring os, når der er noget i livet, som er svært. Samtidigt så kan dine forældre også hjælpe dig med at få snakket med din skole om mobningen, hvis du synes, det er svært at gøre selv. 



De vil altid lytte hos Headspace



Du kan også altid tage fat i Headspace, hvis du har brug for at snakke med nogen om mobningen. Hos Headspace sidder der nemlig nogle meget søde frivillige rådgivere klar til at snakke med dig. Og du må snakke med dem om alt, hvad der fylder hos dig. Hos Headspace er der nemlig ikke noget, der er hverken for stort eller for småt. Du kan også være helt anonym i Headspace, hvis du helst vil det.  



Jeg håber, der er noget i mit svar, der har hjulpet dig. Og så håber jeg, at du får snakket med en voksen om mobningen, så der kan blive sat en stopper for det. Der er nemlig ingen, der fortjener at blive mobbet. Heller ikke dig.
Har I nogen spørgsmål vi kan stille vores klasse?
Kategori: Generelt
Alder: 15
Dato: 2021-11-30T10:07:25.000Z

Sp\u00f8rgsm\u00e5l:
Hej vi er to piger som har projektuge og vi har om seksualundervisning som er vores hoved emne, men vores unde emne er Grænser. så vi vil bare spørge om i har nogen spørgsmål vi kan stille vores klasse.

Svar:
Det lyder som en rigtig spændende projektuge. Men vi svarer desværre ikke på projektsugespørgsmål i brevkassen. Måske kan det hjælpe jer at kigge i vores artikel om at sætte grænser. Det kan være, at I kan finde noget i den, som I kan bruge til at finde på spørgsmål.
Vi har projektuge. Har i tid til at svare på nogle spørgsmål?
Kategori: Generelt
Alder: 13
Dato: 2021-12-06T12:16:03.000Z

Sp\u00f8rgsm\u00e5l:
Hej vi har projektuge, og har valgt emnet spiseforstyrrelse, og ville høre om i havde tid til at svare på nogle spørgsmål?

Svar:
Det lyder som et spændende projekt i laver. Vi svarer desværre ikke på projektuge-spørgsmål her i brevkassen. Men hvis i har lyst, kan i prøve at kigge på vores artikel, Spiseforstyrrelser & det her skal du vide!



Jeg ønsker jer alt mulig held og lykke med projektet.
Virker ham eller hende, er ikke rigtigt dansk
Kategori: Generelt
Alder: 20
Dato: 2021-12-13T22:50:07.000Z

Sp\u00f8rgsm\u00e5l:
Virker ham eller hende!!!



Må undertegnede gøre opmærksom på, at ovenstående er inkorrekt dansk idet det hedder han eller hun.

Svar:
Du kan have helt ret i, at det rigtige ville være at skrive "virker han eller hun," men vi kan alle få skrevet noget, der ikke er helt korrekt dansk ind imellem. Måske fordi vi er trætte, eller det lige går lidt for hurtigt den dag - men heldigvis så forstår vi for det meste hinanden fint alligevel :-)
Vi skal skrive projektopgave, om afhængighed af videospil
Kategori: Generelt
Alder: 15
Dato: 2021-12-06T12:24:05.000Z

Sp\u00f8rgsm\u00e5l:
Hej



Vi er tre elever fra en efterskole, der i denne uge (Uge 49) skal skrive projektopgave omkring afhængighed af videospil. I den anledning vil vi også gerne vide hvordan det kan undgås, eller stoppes når man først er afhængig. Hvis der er mulighed for at vi kan snakke med en af jeres psykologer, vil det være højt værdsat. Hvis dette er en mulighed vil vi gerne bede jer om at vende tilbage så vi kan snakke nærmere omkring dette emne. 



 A, J og J

Svar:
Jeg har lige slettet jeres navne fra spørgsmålet, da alle spørgsmål er anonyme i brevkassen.



Det lyder som et spændende projekt i er i gang med. Vi svarer desværre ikke på projektuge-spørgsmål her i Mindhelper. Men hvis i har lyst, kan i prøve at kigge på vores artikel Stjæler gaming dit liv? Få hjælp til at bryde vanen.



Jeg ønsker jer alt mulig held og lykke med projektet
Hvordan fungerer hjernen når man overtræner?
Kategori: Mad, søvn og motion
Alder: 14
Dato: 2021-12-19T12:49:44.000Z

Sp\u00f8rgsm\u00e5l:
Hvordan fungerer hjernen når man overtræner?

Svar:
Jeg ved ikke super meget om, hvordan overtræning påvirker hjernen. Men jeg vil prøve at svare på dit spørgsmål, så godt jeg kan.



Når kroppen bliver presset



Hvis man træner for meget, så kan ens krop godt blive helt udmattet. For selvom kroppen kan rigtig meget, så kan man også komme til at overanstrenge den, hvis man overtræner. når kroppen er rigtig presset, kan det gå ud over ens humør og tanker. Og man kan måske blive mere irriteret end man plejer, eller have lettere ved at blive ked af det.



Når man tænker meget på at træne



Det kan være rigtig godt at træne, men det skal helst ikke være sådan, at hele ens liv kommer til at handle, om ens træning. Men hvis man overtræner, kan det godt komme til at fylde meget, i ens tanker. Måske kan man for eksempel ikke slappe af, før man har været nede i fitnesscenteret. Og så kan man godt blive mega træt, hvis man hele tiden skal gå og tænke så meget over, at skulle træne.



Nogle mennesker der overtræner, begynder måske at sige nej til at ses med venner, eller lave andre ting, fordi de har brug for at komme ned og træne. Og så er det, at det kan blive en ond cirkel. For træningen skal helst ikke fylde så meget, at det styre hele ens liv. Og at man bliver nødt til at sige nej, til ting man godt kan lide.



Hvis du vil læse lidt mere om overtræning, og hvad tegnene kan være på det. Så kan du kigge på denne her artikel om 7 tegn på, at du er blevet afhængig af at træne.



Tal om det



Nu ved jeg ikke, om du spørger ind til hvordan overtræning påvirker hjernen, fordi du selv er i tvivl, om du træner for meget? For hvis du går rundt med de tanker, så er det en rigtig god ide, at tale med nogen om det. Det kan for eksempel være forældre, en lærer, eller en anden voksen, du er tryg ved. For hvis først man er blevet vant til at overtræne, så kan det være svært at stoppe igen. Og så har man brug for hjælp, fra dem omkring en. For det er alt for tungt, at skulle klare sig gennem alene.



Få hjælp



Det er også rigtig godt, at tage et smut forbi sin læge, hvis man går og tænker, at man måske overtræner. Lægen ved nemlig en masse om, hvordan kroppen og hjernen virker. Og jeg tænker også at din læge, måske kan fortælle dig noget mere om, hvordan træning kan påvirke hjernen. Og lægen kan også finde ud af, hvor man kan få hjælp, hvis man har brug for det.



Et andet sted, der også er godt at tage fat i, hvis man går og bøvler med nogle svære ting, er Børnetelefonen. Hos Børnetelefonen hjælper de nemlig hver dag, både børn og unge, som har det svært. Og man kan tale om lige netop det, der fylder allermest i ens liv. Så dem kan jeg også varmt anbefale dig. Du kan både skrive og ringe til Børnetelefonen.



Selvom jeg ikke kunne give dig noget direkte svar på dit spørgsmål, så håber jeg alligevel, at der er noget i mit svar du har kunne bruge.
Jeg har stjålet. Kan jeg få en bøde fra politiet for det?
Kategori: Svære følelser og tanker
Alder: 17
Dato: 2022-01-15T20:51:32.000Z

Sp\u00f8rgsm\u00e5l:
Jeg er 17 år og har taget nogle returkviteringer der har ligget i skraldespanden og retuneret pengene til mig eget mastercard, jeg har ståjelet for 1700 ca. og betalt firmaet tilbage



kan jeg forvente at få en bøde fra politiet for det? hvis ja hvor meget drejer det sig så om

Svar:
Det lyder som en rigtig træls situation du står i. Og jeg kan sagtens forstå, at du gerne vil vide, om du kan forvente at få en bøde. Det kan nemlig være meget rart at vide, hvad man kan regne med, at der kommer til at ske.



Jeg ved ikke rigtig noget om, hvilke regler der gælder, når man har stjålet penge fra et firma, og betalt dem tilbage igen. Derfor kan jeg desværre ikke svare dig på dit sprøgsmål.



Har du nogen du kan tale med?



Jeg kommer til at tænke på, om du har nogle voksne omkring dig, som du kan tale med det her om? Måske en forældre, en lærer, eller en helt tredje? For jeg tænker, at det måske kunne være en hjælp for dig, at få delt dine tanker med nogen. Og måske er der en voksen i dit liv som kan hjælpe dig med at finde ud af, om du kan forvente at få en bøde.



Børnetelefonen



Du kan også altid ringe til Børnetelefonen, hvis du gerne vil tale med nogen ude fra. Børnetelefonen hjælper nemlig hverdage, både børn og unge, med alle mulige forskellige slags problemer. Der arbejder nogle super søde og dygtige mennesker derinde. Og de er altid klar på at lytte. Så dem kan jeg varmt anbefale dig at hive fat i. Du kan både skrive og ringe til Børnetelefonen.



Selvom jeg ikke kunne give dig noget direkte svar på dit spørgsmål, så håber jeg stadig, at der er noget i det du kan bruge. Og så håber jeg, at du snart kan finde svar på, om du får en bøde eller ej.